stanford-oval/wikipedia huggingface dataset:
Caroline Fletcher

| Mitalit> Maa:  Yhdysvallat.Naisten uimahypyt. Olympialaiset  | Mitalit> Maa:  Yhdysvallat.Naisten uimahypyt. Olympialaiset  | Mitalit> Maa:  Yhdysvallat.Naisten uimahypyt. Olympialaiset  | Maa:  Yhdysvallat> Naisten uimahypyt. |
| --- | --- | --- | --- |
|  Pronssia | Pariisi 1924 | 3 m ponnahduslauta |  |
Caroline ("Carol") Fletcher (Metten; 22. marraskuuta 1906 Denver, Colorado – 3. huhtikuuta 1998) oli yhdysvaltalainen uimahyppääjä. Hän edusti kotimaassaan Pasadena Athletic and Country Clubia. Vuoden 1924 kesäolympialaisissa Pariisissa hän sijoittui naisten ponnahduslaudalla pronssille; kulta- ja hopeamitalit saivat Betty Becker ja Aileen Riggin (molemmat myös yhdysvaltalaisia).
Vuonna 1924 Fletcher voitti kolmen metrin ponnahduslaudalla lisäksi AAU-tittelin.
Breakdance kesäolympialaisissa 2024

Breakdance-kilpailut vuoden 2024 kesäolympialaisissa järjestettiin 9.–10. elokuuta Place de la Concordella. Kyseessä oli ensimmäinen kerta, kun breakdancessa tai missään tanssilajissa kilpaillaan olympialaisissa. Breakdance teki debyyttinsä olympialaisissa Buenos Airesin 2018 nuorten olympialaisten menestyksen pohjalta. Kilpailuissa nähtiin yhteensä 32 breakdancing-kilpailijaa (16 miestä ja 16 naista).
Aikataulu

Lähde:
Aikataulu > Avain

| --- | --- |
 Q = Karsinta :  F = Finaali 
| Tapahtuma ↓ / Päivä → | Pe 9 | Pe 9 | La 10 | La 10 |
| --- | --- | --- | --- | --- |
| B-Boys |  |  | Q | F |
| B-Girls | Q | F |  |  |
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| B-Boys   tiedot |  Philip Kim Kanada (CAN) |  Danis Civil Ranska (FRA) |  Victor Montalvo Yhdysvallat (USA) |
| B-Girls   tiedot |  Ami Yuasa Japani (JPN) |  Dominika Banevič Liettua (LTU) |  Liu Qingyi Kiina (CHN) |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Japani | 1 | 0 | 0 | 1 |
| 1. |  Kanada | 1 | 0 | 0 | 1 |
| 3. |  Liettua | 0 | 1 | 0 | 1 |
| 3. |  Ranska | 0 | 1 | 0 | 1 |
| 5. |  Kiina | 0 | 0 | 1 | 1 |
| 5. |  Yhdysvallat | 0 | 0 | 1 | 1 |
| Yhteensä | Yhteensä | 2 | 2 | 2 | 6 |
Caleb Daniel Lit

| Caleb Daniel Lit> Henkilötiedot.Muusikko |
| --- | --- |
Tyylilajit:  metal, rock, pop, jazz, blues, tekno, klassinen, iskelmä
Soittimet:  kitara, piano, basso, rummut,
Yhtyeet:  Fireal, Bleak
Levy-yhtiöt:  Helsinki Music Company Warner Music Finland
  [ Muokkaa Wikidatassa ] [ ohje ]  
Caleb Daniel Lit (syntyjään Jani-Petteri Oinas, s. 1979 Rovaniemi) on suomalainen laulaja-lauluntekijänä tunnettu muusikko.
Musiikki

Lit on suomalaisten grungerockyhtyeiden Inkakain, Firealin, Bleakin ja Sons of She'olin perustaja. Hän on säveltänyt kappaleita Antti Tuiskulle, Sturm und Drang -yhtyeelle, Ott Leplandille ja Janne Tulkille. Litin, Ana Johnssonin ja tuottaja Tomi Malmin sävellys ”Fate” voitti parhaan pohjoismaisen kappaleen palkinnon NRJ Radio Awards -tapahtumassa vuonna 2007. Ruotsalaistuottaja Max Martin osallistui Firealin The Dark Side -albumilla olevan ”Breathe”-kappaleen säveltämiseen.
Lit on tehnyt myös elektronista musiikkia nimellä Mindram ja säveltänyt ja esittänyt lastenlauluja nimellä Jape Valkoinen.
Lit oli vuoden 2011 Kuorosota-ohjelmassa Mr. Lordin johtaman Rovaniemen kuoron toinen avustava kuoronjohtaja ja yksi solisteista.
Muut projektit

Vuonna 2011 Lit kertoi Huomenta Suomen haastattelussa käsikirjoittavansa muinaisiin mytologioihin perustuvaa elokuvaa Olli Saarelan kanssa.[lähde? ] Radio Novan haastattelun mukaan hän myös kirjoitti omaa runokirjaa ja romaania,[lähde? ] teki fantasiasarjakuvaa[lähde? ] sekä graafista suunnittelua.
Lit on ollut mukana luomassa Bleakin ja Firealin levyjen kansitaidetta ja suunnitellut yhtyeiden liekkilogon [lähde? ] sekä tehnyt Mindram-aliaksellaan grafiikkaa ja pelisuunnittelua
Diskografia > Albumit

The Dark Side (2011)
Diskografia > Singlet

The Imperia (2010)
Halo (Hello Beautiful) (2010)
Breathe (2011)
Ariel (2011)
The Smoke (2019)
Bryan Little

| Bryan Little |
| --- | --- |

Henkilötiedot
Syntynyt: 12. marraskuuta 1987 Edmonton, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  86 kg
Seura
Seura:  Winnipeg Jets
Sarja:  NHL
Pelinumero:  18
Pelaajaura
Pääsarjaura:  2007–
Aik. seurat:  Atlanta Thrashers (NHL)
NHL-varaus:  12. varaus, 2006 Atlanta Thrashers
Bryan Little (s. 12. marraskuuta 1987 Edmonton, Alberta) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Arizona Coyotesia.
Ura > Juniorivuodet

Ennen ammattilaisuraansa Little pelasi vuodet 2003–2007 Barrie Coltsin riveissä OHL-junioriliigassa. Kaudella 2003–2004 Little oli joukkueensa paras maalintekijä ja toiseksi paras pistemies sekä OHL:n tulokaspelaajien maalipörssin kärkinimi tehtyään 64:ssä runkosarjaottelussa tehot 34 maalia ja 24 syöttöpistettä. Hänet nimettiin kauden jälkeen OHL:n vuoden tulokkaaksi ja liigan tulokkaiden tähdistökentälliseen. Kaudesta 2004–2005 alkaen hän oli kolmella peräkkäisellä kaudella Coltsin paras pisteidentekijä, 2004–2005 ja 2006–2007 myös joukkueen paras maalintekijä. Eniten pisteitä ja maaleja Little teki kaudella 2005–2006, jolla hän teki 109 tehopistettä, 42 maalia ja 67 syöttöpistettä. Kauden 2006–2007 päätteeksi hänet nimettiin OHL:n toiseen tähdistökentälliseen.
Yhteensä Little teki neljän OHL-vuotensa aikana 342 tehopistettä, 113 maalia ja 189 syöttöpistettä, 247:ssä runkosarjaottelussa ja 48 tehopistettä, 22 maalia ja 26 syöttöpistettä, 38:ssa pudotuspeliottelussa.
Ura > Ammattilaisura

Atlanta Thrashers varasi Littlen NHL:ään numerolla 12 varaustilaisuuden 2006 ensimmäisellä kierroksella. Hän pelasi ensimmäiset ammattilaisottelunsa keväällä 2007, jolloin hän edusti Thrashersin farmiseuraa Chicago Wolvesia kahdessa AHL-liigan pudotuspeliottelussa. Hän pelasi ensimmäisen NHL-ottelunsa 5. lokakuuta 2007, jolloin Thrashers kohtasi kotiottelussaan Washington Capitalsin. Little teki joukkueensa ainoan maalin Capitalsin 3–1-voittoon päättyneessä ottelussa ja hänet nimettiin ottelun kakkostähdeksi.
Little pelasi kaudella 2007–2008 48 NHL:n runkosarjaottelua, joissa hän keräsi 16 tehopistettä, kuusi maalia ja kymmenen syöttöpistettä. Suuren osan kaudesta hän pelasi myös Chicago Wolvesin riveissä AHL:ssä. Hän edusti Wolvesia 34:ssä AHL:n runkosarjaottelussa, joissa hän teki 25 tehopistettä, yhdeksän maalia ja 16 syöttöpistettä, ja 24:ssä pudotuspeliottelussa, joissa hän teki kahdeksan maalia ja antoi neljä maalisyöttöä. Hän oli kesäkuussa 2008 voittamassa AHL:n mestaruutta, Calder Cupia, kun Chicago Wolves voitti loppuottelusarjassa Wilkes-Barre/Scranton Penguinsin voitoin 4–2.
Littlen tilastojen valossa paras kausi Atlanta Thrashersissa oli kausi 2008–2009, jolla hän oli joukkueen toiseksi eniten maaleja ja neljänneksi eniten pisteitä tehnyt pelaaja tehtyään 79:ssä ottelussa 51 tehopistettä, 31 maalia ja 20 syöttöpistettä. Kaudesta 2011–2012 alkaen Little pelaa Winnipeg Jetsissä Atlanta Thrashersin muutettua uuden omistajan myötä Winnipegiin, Manitobaan.
Kauden 2019–2020 alussa Little sai pelitilanteessa jääkiekon päähänsä, mistä aiheutui vakava aivotärähdys ja hän joutui olemaan koko kauden sivussa. Aivotärähdys ja sen jälkihoitona tehty tärykalvoleikkaus pitivät Littlen sivussa myös koko seuraavan kauden.
Little ei ole pelannut syksyn 2019 jälkeen, muttei ole myöskään lopettanut uraansa. Arizona Coyotes hankki hänen pelaajaoikeutensa pelaajasiirtojen takarajalla 2023, jottei seuran palkkalattia eli palkkakustannusten alaraja alitu. Littlen pelaajasopimus päättyy kauteen 2023–2024.
Ura > Maajoukkue

Little edusti Kanadaa vuoden 2007 jääkiekon nuorten maailmanmestaruuskilpailuissa ja oli voittamassa maalleen kultaa. Hän teki kuudessa ottelussa yhden maalin ja antoi yhden maalisyötön.
Catamarcan maakunta

| Catamarca Provincia de Catamarca |
| --- | --- |

 Catamarca punaisella Argentiinan kartalla.
Valtio:   Argentiina
Hallinto:  
 – hallinnollinen keskus:  San Fernando del Valle de Catamarca
Pinta-ala:  102 602 km²
Väkiluku (2010):  367 820
Catamarcan maakunta (esp. Provincia de Catamarca) on Argentiinan luoteisosassa sijaitseva maakunta. Se on pinta-alaltaan 102 602 neliökilometriä ja sen asukasluku oli vuonna 2010 yhteensä 367 820. Sen pääkaupunki on noin 212 000 asukkaan San Fernando del Valle de Catamarca, joka lyhennetään usein Catamarcaksi.
Aiheesta muualla

Kuvia tai muita tiedostoja aiheesta Catamarcan maakunta Wikimedia Commonsissa
Catamarcan maakunnan viralliset verkkosivut
Argentiinan maakunnat
Buenos Aires
Buenos Airesin liittopiiri
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Río Negro
Salta
San Juan
San Luis
Santa Cruz
Santa Fe
Santiago del Estero
Tulimaa, Etelämantereen sektori ja Etelä-Atlantin saaret
Tucumán
Carmella Corleone

Carmella Corleone on kuvitteellinen hahmo Mario Puzon menestysromaanissa Kummisetä ja Francis Ford Coppolan ohjaamissa elokuvissa Kummisetä ja Kummisetä osa II. Carmella italialaisamerikkalaisen rikollisperheen kantaäiti. Elokuvassa Carmellan osaa näyttelee Morgana King.
Juoni

Carmella saapuu 16-vuotiaana Sisiliasta ja avioituu Vito Corleonen kanssa. Hän on etevä keittäjä ja hyvä talousihminen, joka tarjoaa rauhallisen kodin miehelleen, joka etenee New Yorkissa merkittävimmän rikollisperheen päämieheksi. Hän on helposti lähestyttävä ja toimii tavallisten ihmisten huolten kuuntelijana, sillä ihmiset tietävät hänen sanansa painavan Kummisedän päätöksissä.
Perheenjäsenet

Vito Corleone – Isä; näyttelijänä Marlon Brando elokuvassa Kummisetä ja Robert De Niro elokuvassa Kummisetä osa II
Santino ”Sonny” Corleone – Esikoinen; näyttelijänä James Caan elokuvassa Kummisetä
Constanzia ”Connie” Corleone-Rizzi – Tytär; näyttelijänä Talia Shire kaikissa elokuvissa
Fredo Corleone – Keskimmäinen poika; näyttelijänä John Cazale elokuvissa Kummisetä ja Kummisetä osa II
Michael Corleone – Nuorin poika; näyttelijänä Al Pacino kaikissa elokuvissa
Kay Adams – Michaelin vaimo; näyttelijänä Diane Keaton kaikissa elokuvissa
Mary Corleone – Michaelin tytär; näyttelijänä Sofia Coppola  elokuvassa Kummisetä osa III
Anthony Corleone – Michaelin poika; näyttelijänä Franc D’Ambrosio elokuvassa Kummisetä osa III
Carmella Corleone – Viton vaimo; näyttelijänä Morgana King elokuvissa Kummisetä ja Kummisetä osa II
Tom Hagen – Ottopoika; näyttelijänä Robert Duvall  elokuvissa Kummisetä ja Kummisetä osa II
Vincent ”Vinnie” Mancini-Corleone – Sonnyn avioton poika; näyttelijänä Andy Garcia elokuvassa Kummisetä osa III
Kummisetä
| --- | --- |
 Elokuvat:  Kummisetä • Kummisetä osa II • Kummisetä osa III
 Corleonen perhe:  Vito Corleone • Carmella Corleone • Tom Hagen • Sonny Corleone • Fredo Corleone • Michael Corleone • Connie Corleone-Rizzi • Apollonia Vitelli-Corleone • Kay Adams • Anthony Corleone • Mary Corleone • Vincent Mancini-Corleone
 Muut henkilöt:  Genco Abbandando • Don Altobello • Pete Clemenza • Johnny Fontane • Moe Greene • Lucy Mancini • Salvatore Tessio
 Videopelit:  The Godfather • The Godfather II
 Katso myös:  Mario Puzo • Francis Ford Coppola • Järjestäytynyt rikollisuus • Mafia • Cosa Nostra • Sisilia
Caroline Finkel

Caroline Finkel on brittiläinen historioitsija, joka on erikoistunut Osmanien valtakunnan historiaan.
Hän opiskeli Lontoon yliopiston School of Oriental and African Studies-collegessa, jossa myös väitteli tohtoriksi Osmanien valtakunnan armeijan logistiikasta. Tällä hetkellä hän työskentelee tutkijana kahdessa projektissa, joista toinen sijoittuu Ukrainaan ja toinen Turkkiin. Hänen ensimmäinen Osmanien valtakunnan historiaa käsittelevä teoksensa Osman's Dream (2005) on käännetty monelle kielelle. Turkinkielisestä versiosta on otettu kuusi painosta. Vuonna 2011 hän julkaisi osaksi kirjoittamansa teoksen The Evliya Çelebi Way, joka kertoo osmaniseikkailijan ja matkakirjailijan Evliya Çelebin jalanjälkiä seuraavasta vaellus- ja ratsastusreitistä.
Teoksia

The Administration of Warfare: The Ottoman Military Campaign in Hungary, 1693–1606  (1988)
Osman's Dream: The History of the Ottoman Empire (2005)
Yhdessä N. N. Ambraseys'n kanssa:
The seismicity of Turkey and adjacent areas : a historical review, 1500–1800 (1995)
Yhdessä Kate Clowin ja Donna Landryn kanssa:
The Evliya Çelebi Way: Turkey's First Long-Distance Walking and Riding Route (2011)
Carrie Steinseifer

| Mitalit | Mitalit | Mitalit |  |
| --- | --- | --- | --- |
|  Carrie Steinseifer vuonna 1984. |  Carrie Steinseifer vuonna 1984. |  Carrie Steinseifer vuonna 1984. |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | 100 metrin vapaauinti |  |
|  Kultaa | Los Angeles 1984 | 4 × 100 metrin vapaauintiviesti |  |
Carolyn (Carrie) Lynne Steinseifer (12. helmikuuta 1968 Redwood City, Kalifornia) on entinen yhdysvaltalainen uimari ja olympiavoittaja. Hän voitti Los Angelesin kesäolympialaisissa ollessaan vasta 16-vuotias kultaa 100 metrin vapauinnissa ja 4 × 100 metrin vapaauintiviestissä. Uintihistorialliseksi 100 metrin vapaauinnin voiton tekee se, että ensimmäistä kertaa voitto jaettiin kahden uimarin kesken. Steinseifer ja hänen huonetoverinsa Nancy Hogshead uivat täsmälleen saman ajan, 55,92.
Steinseifer jatkoi uraansa vielä vuoteen 1987, jolloin hän voitti vielä Pan-Amerikan kisoissa kultaa 4 × 100 metrin vapaauintiviestissä. Steinseifer on 167 cm pitkä ja painoi aktiiviurallaan 57 kg.
Steinseifer valittiin vuonna 1999 kansainväliseen uinnin Hall of Fameen.
Caroline Grothgar

Caroline Grothgar (s. 16. elokuuta 1968 Wien, Itävalta) on itävaltalainen näyttelijä. Hänet tunnetaan parhaiten tv-sarjasta Kahden keikka (Ein Fall Für Zwei), jossa hän näyttelee asianajotoimiston sihteeriä Kristin Wehrnstedtiä. Hän on näytellyt myös tv-sarjoissa Marienhof ja SOKO Leipzig.
Aiheesta muualla

Caroline Grothgar Internet Movie Databasessa. (englanniksi)
Caroline Grothgarin kotisivut (Arkistoitu – Internet Archive)
Chris Hipkins

| Chris Hipkins |
| --- | --- |

Uuden-Seelannin pääministeri
 25. tammikuuta 2023 – 27. marraskuuta 2023  
Monarkki:  Charles III
Kenraalikuvernööri:  Cindy Kiro
Edeltäjä:  Jacinda Ardern
Seuraaja:  Christopher Luxon
Työväenpuolueen puheenjohtaja
 22. tammikuuta 2023 –  
Edeltäjä:  Jacinda Ardren
Uuden-Seelannin parlamentin jäsen
 8. marraskuuta 2008 –  
Henkilötiedot
Syntynyt: 5. syyskuuta 1978 (ikä 46)
Kansalaisuus:  uusiseelantilainen
Tiedot
Puolue:  Työväenpuolue
Aiheesta muualla
chrishipkins.org.nz
Christopher John Hipkins (s. 5. syyskuuta 1978) on uusiseelantilainen työväenpuolueen poliitikko ja Uuden-Seelannin pääministeri.
Hipkinsistä tuli 21. tammikuuta 2023 ainoa ehdokas erostaan ilmoittaneen Jacinda Ardernin seuraajaksi työväenpuolueen johtajana. Hänestä tuli näin puolueen johtaja 22. tammikuuta 2023 ja Uuden-Seelannin 41. pääministeri 25. tammikuuta 2023, jolloin hän vannoi virkavalan. Uusi varapääministeri on Carmel Sepuloni.
Billy Connolly

| Billy Connolly |
| --- | --- |
 Connolly kesäkuussa 2012.
Henkilötiedot
Koko nimi:  William Connolly
Syntynyt: 24. marraskuuta 1942 (ikä 81) Glasgow, Skotlanti
Ammatti:  koomikko, näyttelijä, muusikko
Puoliso:  Iris Pressagh (1969–1985) Pamela Stephenson (1989–nykyhetki)
Näyttelijä
Taiteilijanimet:  The Big Yin
Aktiivisena:  1960-luku – edelleen
Aiheesta muualla
Viralliset kotisivut
IMDb 
Elonet
William ”Billy” Connolly (s. 24. marraskuuta 1942, Glasgow, Skotlanti) on skotlantilainen koomikko, muusikko, juontaja ja näyttelijä. Hänet tunnetaan erityisesti juurillaan Skotlannissa, jossa hänen lempinimensä on ”The Big Yin”.
Yksityiselämä

Connolly on sairastanut syöpää ja Parkinsonin tautia. Hän on naimisissa koomikko ja psykologi Pamela Stephensonin kanssa. He menivät naimisiin vuonna 1989.
Valikoitu filmografia

Just Another Saturday (1975) … Paddy
Connolly (1976) … itse
The Elephants' Graveyard (TV-elokuva) (1976) … Jody
Big Banana Feet (1976) … itse
Absolution (1978) … Blakey
The Secret Policeman's Ball (1980) … itse
The Secret Policeman's Other Ball (1982) … itse
The Pick of Billy Connolly (1982) … itse
Blue Money (1982) (TV-elokuva) … Des
Bullshot (1983) … Hawkeye McGillicuddy
Tickle on the Tum (TV-sarja) (1984)
Weekend in Wallop (TV-elokuva) (1984) … itse
Water (1985) … Delgado
Live Aid (1985) … itse
The Return of the Musketeers (1989) … Caddie
Head of the Class (TV-sarja) (1990) … Billy MacGregor
Billy (TV-elokuva) (1992) … Billy MacGregor
World Tour of Scotland (dokumenttisarja) (1994) … itse
A Scot in the Arctic (dokumenttielokuva) (1995) … itse
Muppet Treasure Island (1996) … Billy Bones
World Tour of Australia (dokumenttisarja) (1996) … itse
Mrs. Brown (1997) … John Brown
Deacon Brodie (TV-elokuva) (1997) … Deacon Brodie
Still Crazy (1998) … Hughie
The Impostors (1998) … Sparks
The Debt Collector (1999) … Nickie Dryden
An Everlasting Piece (2000) … Scalper
Ystäväni Joe (Beautiful Joe) (2000) … Joe
Columbo: Murder with Too Many Notes (TV-elokuva) (2000) … Finlay Crawford
Gabriel and Me (2001) … Gabriel
The Man Who Sued God (2001) … Steve Myers
Prince Charming (2001) … Hamish
Valkoinen oleanteri (White Oleander) (2002) … Barry Kolker
World Tour of England, Ireland and Wales (dokumenttisarja) (2002) … itse
Viimeinen samurai (The Last Samurai) (2003) Sergeant Zebulon Gant
Aikamatka (Timeline) (2003) … E. A. Johnston
Lemony Snicketin surkeiden sattumusten sarja (Lemony Snicket's A Series of Unfortunate Events) (2004) Monty
World Tour of New Zealand (dokumenttisarja) (2004) … itse
Karvinen 2 (Garfield: A Tail of Two Kitties) (2006) … Lordi Dargis
Luoteisväylä kutsuu (Journey to the Edge of the World) (dokumenttisarja) (2009) … itse
Gulliverin matkat (Gulliver's Travels) (2010) … Lilliputin Kuningas
Amerikan valtatie 66 (Billy Connolly's Route 66) (dokumenttisarja) (2011)
Urhea (Brave) (2012) … Kuningas Fergus
Hobitti – Viiden armeijan taistelu (The Hobbit: The Battle of the Five Armies) (2014) … Dáin Rautajalka
Diskografia

Billy Connolly Live (1972)
Cop Yer Whack for This (1974)
Solo Concert (1974)
Get Right Intae Him! (1975)
Words and Music (1975)
The Big Yin (1975)
Atlantic Bridge (1976)
Billy Connolly (1977)
Raw Meat for the Balcony! (1977)
Anthology (1978)
Riotous Assembly (1979)
The Pick of Billy Connolly (kokoelma) (1981)
A Change is Good as Arrest (1983)
In Concert (1983)
Big Yin Double Helping (kokoelma) (1984)
An Audience with Billy Connolly (1985)
Wreck on Tour (1985)
Billy & Albert (1987)
Live at the Odeon Hammersmith London (1991)
Musical Tour of Scotland (1995)
Comedy and Songs (kokoelma) (1999)
One Night Stand Down Under (1999)
The Big Yin - Billy Connolly in Concert (kokoelma) (2002)
Billy Connolly's Musical Tour of New Zealand (2005)
Live in Concert (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Billy Connollyn virallinen sivusto (englanniksi)
Billy Connolly Internet Movie Databasessa. (englanniksi)
Billy Connolly Elonetissä.
Christoffer Kloo

| Henkilötiedot |
| --- | --- | --- | --- |
Syntymäaika: 1. maaliskuuta 1973 (ikä 51)
Syntymäpaikka: Helsinki, Suomi
Pelipaikka: puolustaja
Pituus: 183 cm
Junioriseurat
: VIFK
Seurat
| Vuodet | Seura | O | (M) |
| 1991–1992 | BK-IFK | 39 | (4) |
| 1993–1995 | VPS | 76 | (13) |
| 1996–1998 | Östers IF | 40 | (0) |
| 1999–2002 | VPS | 60 | (2) |
| 1999 | →  BK-IFK (laina) | 2 | (1) |
| 2007–2009 | VIFK | 51 | (5) |
| Yhteensä | Yhteensä | 268 | (25) |
Valmennusura
2009–2010: VIFK
2011–2012: SJK
 Seurajoukkueuran tilastot kattavat vain kansalliset sarjat.
Christoffer Kloo (s. 1. maaliskuuta 1973 Helsinki) on suomalainen jalkapallovalmentaja ja entinen jalkapalloilija. Hän oli pelipaikaltaan keskuspuolustaja.
Kloo on Vasa IFK:n kasvatti. Hän edusti pelaajaurallaan Bollklubben-IFK:ta, Vaasan Palloseuraa sekä ruotsalaista Östers IF:ää. Ensiesiintymsensä Veikkausliigassa hän teki 30. huhtikuuta vierasottelussa Turun Palloseuraa vastaan. Onnistuneen debyyttikauden ansiosta Kloo siirtyi Allsvenskanissa pelanneeseen Östers IF:n joukkueeseen, jossa hän pelasi kolmen kauden aikana yhteensä 40 ottelua. Hän palasi Ruotsista VPS:ään vuonna 1999, mutta ensimmäiset kaksi vuotta Kloo kärsi useista loukkaantumisista ja hän esiintyi vain 13 ottelussa. Kloo lopetti peliuransa vuonna 2002 VPS:n pudottua Veikkausliigasta pelattuaan yhteensä 85 pääsarjaottelua, joissa hän teki seitsemän maalia. Hän teki kuitenkin paluun pelikentille vuonna 2007 kasvattajaseuraansa VIFK:hon. Viimeisellä kaudellaan hän toimi seuran pelaajavalmentajana ennen täyttä siirtymistä valmennukseen.
Kaudella 2010 hän toimi VIFK:n päävalmentajana, luotsaten joukkueen kuudenneksi Kakkosen C-lohkossa. Marraskuussa 2010 ilmoitettiin Kloon siirtyneen Seinäjoen Jalkapallokerhon valmentajaksi. SJK saavutti Kloon johdolla sarjanousun Ykköseen heti ensimmäisellä kaudella, päihittäen nousukarsinnassa ensin Tampereen Ilveksen ja finaalissa Bollklubben-46:n. SJK ei hävinnyt kaudella yhtäkään ottelua. Kloo toimi seinäjokisten ensimmäisellä Ykkösen kaudella päävalmentajana elokuuhun 2012 saakka, saaden potkut joukkueen jouduttua seitsemän ottelun voitottomaan putkeen.
Bäk in bisnes

| Bäk in bisnes Tykopaatti |
| --- | --- | --- |

Studioalbumin tiedot
 Julkaistu: 4. huhtikuuta 2014
 Formaatti: CD, LP
 Tyylilaji: rap
 Kesto: 34.56
 Levy-yhtiö: Monsp Records
Tykopaatin muut julkaisut
| Luopioisten luja 2008 | Bäk in bisnes 2014 |   |
Bäk in bisnes on rap-artisti Tykopaatin kolmas pitkäsoitto, joka julkaistiin Monsp Recordsin kautta 4. huhtikuuta 2014. Albumin ensimmäinen musiikkivideo julkaistiin kappaleesta "Puistossa" joulukuussa 2011, ja toinen musiikkivideo kappaleesta "Huono maine" maaliskuussa 2014. Kolmas musiikkivideo julkaistiin huhtikuussa 2014 albumin nimikkokappaleesta "Bäk in bisnes".
Kappaleet

Bäk in bisnes – 1.45
Bäkdoormän – 2.19
Hairahdus blues – 2.40
Bisnes – 2.42  (mukana Jodarok)
Puistossa – 3.25
Autopilotilla – 2.53  (mukana Soppa)
Aivotuksii – 3.23  (mukana Stepa)
Se o semmosta välisoitto – 0.54
Gigolo – 3.22  (mukana Kalle Kinos)
Maailman pyöriessä – 4.15  (mukana Aztra)
Eijjaa – 3.50  (mukana Pietari)
Huono maine – 3.28
Arvostelut

Soundi:
Busigny

| Busigny |
| --- | --- |
 Vanhan linnan tornit
 vaakuna
 Busigny
 Koordinaatit: 50°02′03″N, 3°28′05″E 
Valtio:  Ranska
Alue:  Hauts-de-France
Departementti:  Nord
Arrondissementti:  Cambrai
Pinta-ala:  
 – Kokonaispinta-ala:  16,5 km²
Väkiluku (2020):  2 440 
 – Väestötiheys:  148 as./km²
Kunnan numero:  59118
 
 Kunnan kotisivut 
Infobox OKVirheellinen NIMI-arvo: 
Busigny on kunta Pohjois-Ranskassa Nordin departementissa Hauts-de-Francen alueella. Se sijaitsee noin 18 kilometriä Cambrain kaupungista kaakkoon.
Historia

Busigny on ollut aina rajakaupunki. Gallialaisten kansojen aikana se oli kolmen heimoalueen rajalla, jolloin koillisessa olivat nervit, luoteessa atrebaatit ja etelässä viromanduit. Tämä jakolinja jatkui koko roomalaisten vallan ajan. Tämän jälkeen se jäi Hainaut'n kreivikunnan ja Cambrain arkkihiippakunnan väliin. Cambrain arkkihiippakunnan piispa myönsi vuonna 1201 Busignylle yhden ensimmäisistä kunnallisista perustuskirjoista. Busignyn herrojen linnasta on jäljellä vain vanhaa sisäänkäyntiä kehystävät tornit. Vuonna 1855 kaupunkiin saatiin rautatieyhteys. Tämä kehitys kuitenkin sotki Busignyn tuleviin konflikteihin. Saksan–Ranskan sodassa tammikuussa 1871 Preussin armeijan tykistöpommitukset tekivät tuhoaan, ja liittoutuneiden tekemissä toisen maailmansodan ilmapommituksissa 30. huhtikuuta ja 2. toukokuuta 1944 Busignyn rautatieasema ja sen lähiseutu tuhottiin täydellisesti.
Saint-Médardin kirkko
Léon le Cheminot de Busigny
Aiheesta muualla

Kuvia tai muita tiedostoja aiheesta Busigny Wikimedia Commonsissa
Catalão

| Catalão |
| --- | --- |

 lippu:  vaakuna
 Catalanon sijainti Goiásn osavaltiossa
 Catalão
 Koordinaatit: 18°10′12″S, 47°56′31″W 
Valtio:  Brasilia
Osavaltio:  Goiás
Väkiluku (2010):  86 647
Aikavyöhyke:  UTC-3
Infobox OKVirheellinen NIMI-arvo: 
Catalão on kaupunki Goiásin osavaltiossa Kaakkois-Brasiliassa. Kaupungin asukasluku oli 86 647 vuonna 2010.
Kuvia

Cornelio Ramosin museo
Dom Boscon kirkko